****

**Frank Carter and the Rattlesnakes az Akvárium Klubban**

**Első koncertjét adja Magyarországon március 30-án az Akvárium Klubban Frank Carter and the Rattlesnakes. A zenekar az End of Suffering című legújabb albumával érkezik a KisHallba.**

Három a magyar igazság: a *Blossom*és a *Modern Ruin* lemezek lélegzetelállító, kegyetlenül hatékony ‘csapásai’ után elérkeztünk a **Frank Carter and the Rattlesnakes** *End of Suffering* című harmadik albumához, amely egyszerre stadionokat megtöltő szándéknyilatkozat és mélységesen személyes segélykiáltás.

Az album, amit mindössze hat hónap alatt rögzítettek 2018 nyarának londoni hőhulláma alatt, nevét a buddhista kifejezésről kapta, amely megvilágosodást jelent. A zenekar az érzékek teljesen új birodalmába lépett, az album negyven percnyi érzelmi hullámvasút, tűzforró slágerekkel, lélekbe maró balladákkal és fájdalmasan őszinte grunge szerelmes dalokkal.

A semmitmondó pop és a megújulásra képtelen rockzene korában az *End Of Suffering*pontosan azt teszi, amit minden nagyszerű zenének tennie kell: felemel és felkavar.

Frank Carter and the Rattlesnakes március 30-án az Akvárium Klubban!

**Frank Carter and the Rattlesnakes**Helyszín: Akvárium Klub, KisHallIdőpont: 2019. március 30.
Jegyek: <https://akvariumklub.hu/programok/frank-carter-and-the-rattlesnakes/>
Jegyár: 3500 Ft / 4500 Ft / 5500 Ft
Facebook esemény: <https://www.facebook.com/events/2088484184776520/>

Akvárium Klub, 2019. január 21.